রীল বানানোর অপরাধে তিরস্কার, আতঙ্কে স্কুলের তৃতীয় তলা থেকে ঝাঁপ অষ্টম শ্রেণির ছাত্রের

ওয়েব ডেস্ক: মধ্যপ্রদেশের (Madhya Pradesh) রতলামে বোধি ইন্টারন্যাশনাল স্কুলে চাঞ্চল্যকর ঘটনা। ক্লাসে বসে রিল বানিয়ে ইনস্টাগ্রামে পোস্ট করেছিল অষ্টম শ্রেণির এক ছাত্র। বিষয়টি জানাজানি হতেই তাঁকে তলব করে স্কুল কর্তৃপক্ষ। ডেকে পাঠানো হয় তার বাবাকেও। অভিযোগ, প্রিন্সিপালের ঘরে ওই ছাত্রকে কড়া ভাষায় তিরস্কার করা হয়।

সাক্ষীদের দাবি, বারবার “স্যরি ম্যাডাম” বললেও প্রিন্সিপাল ডলি চৌহান তাকে তিরস্কার করতেই থাকেন এবং সাসপেনশনের কথাও বলেন। এতে ভয় পেয়ে ছাত্রটি হঠাৎই স্কুল বিল্ডিংয়ের তিনতলা থেকে ঝাঁপ দেয় বলে জানা গেছে।

আরও পড়ুন: সীমান্তে নিরাপত্তা জোরদার করছে ভারত! তৈরি হল নতুন ঘাঁটি

গুরুতর জখম অবস্থায় তাকে হাসপাতালে ভর্তি করা হয়েছে। ঘটনার জেরে অভিভাবক ও স্থানীয়দের বিক্ষোভ শুরু হলে প্রিন্সিপাল ডলি চৌহানের বিরুদ্ধে থানায় FIR দায়ের করে পুলিশ। ঘটনার তদন্ত শুরু হয়েছে।